Nii nagu toidulaual olevat, jälgib Riina hoolega seda, milliste energiatega ta koostöös on. Vaimumaailmas eristab naine valgeid energiaid ja deemoneid. Deemonlike energiate mõju koges ta ise juba lapsepõlves.    Lapsepõlv puskariajajate kodust    Deemonid ehk mustad energiad on need, mis panevad inimese sõltuvusse meelemürkidest, negatiivsetest harjumustest. Teevad kurjaks, sisemiselt jõuetuks. Voodis halvatud isa, puskarit ajav ema - selline oli tüdruku kasvukeskkond Meremäe kandis. Vennad kasvasid Kambja karjatalitajate hoole all, Riina saadeti sirguma tädi juurde. Ühtegi last ema üles kasvatada ei suutnud.